Instagram-síðu Örnu Ýrar stolið og henni hótað Arna Ýr Jónsdóttir . Ljósmynd / Aðsend Fegurðardrottningin Arna Ýr Jónsdóttir segir frá því í hópnum Markaðsnördar á Facebook að Instagram-aðgangur hennar hafi verið hakkaður . Arna Ýr segir að búið sé að breyta netfanginu á bak við Instagram-síðuna og óprúttnir aðilar reyni nú að kúga af henni fé . Instagram-síða Örnu Ýrar er nú horfin fylgjendum hennar . „ Ég er mögulega á vitlausum stað en sakar ekki að prufa ! IG mitt er hakkað og emailinu bak við það var breytt . Viðkomandi er að blackmaila mig og ég veit ekkert hvað ég á að gera , “ skrifar Arna Ýr í hópinn . „ Ekkert help center virkar , ekkert support - ekkert . Ég er ( eða var ) með ca 55 þúsund fylgjendur þess vegna ætla þeir örugglega að selja accountinn og græða ? Einhver lent í svipuðu eða getur gefið mér ráð ? “ Arna Ýr birtir myndir máli sínu til stuðnings en þar sést hvernig henni er hótað því að aðgangur hennar verði seldur og myndum eytt .